**О Б Я В А**

Във връзка с изпълнение на проект „Усъвършенстване на системата за установяване на активи в България“ по програма БГ 13 на Норвежкия Финансов Механизъм 2009 - 2014, Комисия за отнемане на незаконно придобито имущество (КОНПИ) търси изпълнител, който да подготви техническо задание и методика за оценка, необходими при подготовката на процедура по обществена поръчка за целите на осигуряване на организацията, логистиката и провеждането на мероприятия:

Всички конкретни параметри за нуждите на възложителя относно организирането на мероприятия – обучения, работни срещи, пресконференция, ще бъдат допълнително обяснени и доуточнени от възложителя на изпълнителя при необходимост, в процеса на разработване на документите от негова страна, като на този етап те могат да бъдат обобщени по следния начин:

1. Брой – 13-14 мероприятия в периода април/май 2015 – март/април 2016.
2. Елементи на комплексната услуга – организиране на мероприятие за предпочитане в хотел (съществува код по CPV) или друго място: подлежи на окончателна преценка при изработване на заданието

Качество – минимум 4 звезди ако е хотел, паркинг. Местоположение – всички в гр. София.

А. наем на зала (оборудвана с техника за презентация и озвучаване и интернет) – продължителността на ангажиране на залата като точен часови диапазон ще бъде съобщавана на фирмата-организатор преди конкретното мероприятие. По принцип в бюджета на проекта е заложена цифра за наем за един ден. Повечето семинари са предвидени за един ден, но има и три, които са двудневни. Местоположение – гр. София. Капацитетът на залата също ще бъде съобщаван на организатора преди конкретното събитие, в някакъв разумен срок. Минерална вода за участниците.

Б. Кетеринг – кафе паузи и обяд. Отделно за един двудневен семинар има предвидени и вечери.

В. Симултантни преводи от/на английски език за повечето мероприятия, като за един семинар ще трябват преводачи за още два западно-европейски езици. Съответно залите трябва да са оборудвани с кабинки за преводачите или някакво друго техническо решение.

Г. Консумативни материали за участниците – баджове, химикалки и др.

Д. Осигуряване хотел за някои участници в събитието, но по-принцип не за всички, защото повечето ще са от гр. София.

Е. За един от семинарите (двудневен) ще са нужни и самолетни билети за експертите от чужбина, като част от логистиката по осигуряване провеждането на семинара.

Ж. Присъствие на представител от страна на организатора по време на провеждане на мероприятията с оглед нормалното протичане.

1. Има заложена максимална сума за всяко индивидуално мероприятие, която не трябва да бъде надвишавана. Има заложени максимални суми за всеки един елемент, който съставлява изпълнението на даденото мероприятие – зала, кетеринг, преводачи, които също не трябва да бъдат надвишавани. За зала – цената е бюджетирана на ден, за кетеринг – за 1 човек на ден, за преводи – за 1 преводач на ден.

Трябва да се прецени как да се оценяват офертите на бъдещите кандидати за предоставяне на услугата организация на мероприятия - по най-ниска обща цена за целия предложен комплект услуги или икономически най-изгодна оферта. Едновременно с това отделните праговете, упоменати към отделните услуги не трябва да бъдат надвишавани. Фактурирането ще става на същия принцип – посочване на отделни редове на различните услуги и общ сбор накрая. Не се предвижда авансово плащане за организатора на мероприятия, а в 30-дневен срок след всяко мероприятие възложителят ще направи превод на съответната цена за проведеното мероприятие.

Не се предвижда авансово плащане за изпълнителят, който ще изработи документите по настоящата обява, а сумата ще бъде заплатена в 30-дневен срок от датата на протокол за приемане на извършената работа на база на подписан договор между двете страни.

Максимален бюджет за извършване на услугата - 3200 лв. без ДДС и без осигуровки за сметка на възложителя, в случай че се начисляват такива.

Офертите на кандидатите ще бъдат оценявани комплексно: като комбинация от предложена най - ниска цена (без ДДС, независимо дали изпълнителят начислява или не такъв) и други конкурентни предимства, които кандидатите може да изтъкнат. Кандидатите могат по тяхна преценка да представят всякакъв вид информация, включително документи, които подкрепят техните качества и опит, и които биха придали допълнителна тежест на офертата на дадения кандидат предвид предмета на услугата. Възложителят няма да фиксира определен процент тежест на нито един от двата критерия – цена или конкурентни предимства, а преценката ще се сформира в свободен формат.

Офертите трябва да бъдат изпратени до **22.01.2015 г. включително** на

e-mail: ciaf@ciaf.government.bg, с копие до d.grozdev@ciaf.government.bg

или на адрес: гр. София 1000, ул. „Г.С.Раковски“ № 112, ет. 3 – Деловодство, Комисия за отнемане на незаконно придобито имущество (работно време 09.00 – 17.30)

Лице за контакти:

Димо Гроздев

d.grozdev@ciaf.government.bg

+359 882 699 826